PRILOGA

**PREDLOG KADROVSKEGA NAČRTA OBČINE**

**ZA LETO 2024**

I. UVOD

Sklepanje delovnih razmerij in upravljanje s kadrovskimi viri na občinski ravni poteka v skladu s kadrovskim načrtom, ki se pripravlja in sprejema na podlagi 42. do 45. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb; v nadaljevanju: ZJU) in Pravilnika o vsebini in postopkih za pripravo in predložitev kadrovskih načrtov (Uradni list RS, št. 60/06, 83/06 in 70/07, 96/09, v nadaljevanju: Pravilnik). S kadrovskim načrtom se prikaže dejansko stanje zaposlenosti in načrtovane spremembe v številu javnih uslužbencev za obdobje dveh let.

V skladu s prvim odstavkom 43. člena ZJU in prvim odstavkom 2. člena Pravilnika se ob pripravi predloga proračuna predloži tudi predlog kadrovskega načrta, ki mora biti usklajen s predlogom proračuna. Predlog se pripravi glede na proračunske možnosti, predviden obseg nalog in program dela. V upravah lokalnih skupnosti kadrovski načrt sprejme župan najkasneje v 60 dneh po uveljavitvi proračuna.

V skladu s Pravilnikom je kadrovski načrt sestavljen iz tabelarnega dela in obrazložitve ter se pripravi na predpisanem obrazcu. Dovoljeno število zaposlenih za posamezno leto se določi v skupnem številu, ki obsega vse zaposlene, za katere se sredstva za plače in druge prejemke zagotavljajo iz proračuna. V tabelarnem delu predloga kadrovskega načrta je potrebno navesti število zaposlenih na dan 31. decembra preteklega leta, dovoljeno število zaposlenih na dan 31. decembra tekočega leta ter predlog dovoljenega števila zaposlenih za naslednje proračunsko leto. Dovoljeno število zaposlenih se določi v skupnem številu, ki obsega vse zaposlene, in sicer:

- število funkcionarjev,

- število zaposlenih za nedoločen čas,

- število zaposlenih za določen čas, razen tistih, ki nadomeščajo začasno odsotne javne uslužbence.

Med proračunskim obdobjem se v skladu s 45. členom ZJU kadrovski načrt lahko spremeni, če pride do trajnega povečanja obsega dela, ki ga ni mogoče opravljati z obstoječim številom javnih uslužbencev in so zagotovljena finančna sredstva za novo zaposlitev.

II. PRAVNA PODLAGA

Pravne podlage, upoštevane pri pripravi kadrovskega načrta:

* Zakon o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb),
* Pravilnik o vsebini in postopkih za pripravo in predložitev kadrovskih načrtov (Uradni list RS, št. 60/06, 83/06, 70/07, 96/09),
* Pravilnika o sistemizaciji delovnih mest v Občinski upravi Občine Renče-Vogrsko št. 1000-0001/2023/1 z dne 9. 8. 2023.

III. KADROVSKI NAČRT

|  |  |  |  |
| --- | --- | --- | --- |
| Organ, za katerega velja predlog | Število zaposlenih na dan 31. december 2023 | Dovoljeno  število  zaposlenih na  dan 31.  december  za leto 2024 | Predlog  dovoljenega  števila  zaposlenih na  dan 31.  december  za leto 2025 |
| Župan občine – funkcionar - poklicni | 1 | 1 | 1 |
| Občinska uprava- direktor (mandat) | 1 | 1 | 1 |
| Občinska uprava - javni uslužbenci -nedoločen čas | 13 | 15 | 15 |
| Občinska uprava - javni uslužbenci - določen čas | / | / | / |

Kadrovski načrt je bil kot priloga k predlogu Odloka o rebalansu proračunu Občine Renče-Vogrsko za leto 2024 potrjen na \_\_. redni seji Občinskega sveta Občine Renče-Vogrsko dne \_\_\_.

IV. OBRAZLOŽITEV

Dejansko stanje zaposlenosti v letu 2023 je razvidno iz zgornje tabele.

Struktura zaposlenih za leto 2023 je naslednja:

- 1 funkcionar,

- 1 uradnik na položaju,

- 13 javnih uslužbencev za opravljanje nalog občine.

V letu 2023 je prišlo do zaposlitve dveh novih javnih uslužbencev za nedoločen čas in sicer ene zaposlitve na področju okolja in prostora zaradi odhoda javnega uslužbenca in nove zaposlitve v uradu župana na področju računovodstva. Občina bi za redno izvajanje svojih nalog potrebovala še enega zaposlenega v Režijskem obratu in enega v Oddelku za okolje in prostor zaradi povečanega obsega dela na področju infrastrukturnih projektov.

Občina Renče-Vogrsko si bo v okviru sprejetega proračuna za leto 2024 prizadevala, da bo zagotavljala strokovno, učinkovito, racionalno in usklajeno opravljanje vseh nalog v njeni pristojnosti, kar nameravamo opravljati z sistemizacijo.

Kadrovski načrt je usklajen z Rebalansom proračuna Občine Renče-Vogrsko za leto 2024.

Številka:

Bukovica, dne

Tarik Žigon

Župan